CELEX: 32015R1516
Language: hr
Date: 2015-06-10 00:00:00
Title: Delegirana uredba Komisije (EU) 2015/1516 оd 10. lipnja 2015. o utvrđivanju fiksne stope za operacije financirane iz sredstava europskih strukturnih i investicijskih fondova u sektoru istraživanja, razvoja i inovacija u skladu s Uredbom (EU) br. 1303/2013 Europskog parlamenta i Vijeća

15.9.2015   
            
            
               HR
            
            
               Službeni list Europske unije
            
            
               L 239/65
            
         DELEGIRANA UREDBA KOMISIJE (EU) 2015/1516
   оd 10. lipnja 2015.
   o utvrđivanju fiksne stope za operacije financirane iz sredstava europskih strukturnih i investicijskih fondova u sektoru istraživanja, razvoja i inovacija u skladu s Uredbom (EU) br. 1303/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a osobito njezin članak 61. stavak 3. treći podstavak,
   budući da:
   
               (1)
            
            
               U skladu s člankom 61. Uredbe (EU) br. 1303/2013 prihodi ostvareni operacijama moraju se uzeti u obzir pri izračunavanju javnih doprinosa.
            
         
               (2)
            
            
               Uredbom (EU) br. 1303/2013 predviđa se primjena fiksnih postotaka prihoda na operacije u sektoru istraživanja, razvoja i inovacija bez izračunavanja diskontiranih neto prihoda.
            
         
               (3)
            
            
               U cilju izbjegavanja prekomjernog financiranja i tržišnih poremećaja te na temelju povijesnih podataka, fiksnu stopu za neto prihode ostvarene u sektoru istraživanja, razvoja i inovacija trebalo bi utvrditi na razini od 20 %,
            
         DONIJELA JE OVU UREDBU:
   Članak 1.
   Ovom Uredbom utvrđuje se fiksna stopa za operacije u sektoru istraživanja, razvoja i inovacija kako bi se unaprijed odredili mogući neto prihodi ostvareni takvim operacijama i utvrdili prihvatljivi izdaci operacija u skladu s člankom 61. stavkom 2. Uredbe(EU) br. 1303/2013.
   Članak 2.
   U svrhu primjene fiksnog postotka neto prihoda navedenog u članku 61. stavku 3. točki (a) Uredbe (EU) br. 1303/2013, utvrđuje se fiksna stopa od 20 % za operacije u sektoru istraživanja, razvoja i inovacija.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 320.